यूपीए सरकार में शामिल डीएमके के मंत्री दे सकते हैं इस्तीफा  
आज इस बाबत डीएमके की बैठक होने वाली है। सूत्रों के मुताबिक डीएमके के मंत्री सरकार से अलग होंगे, लेकिन पार्टी सरकार को बाहर से समर्थन देती रहेगी।
यूपीए सरकार में शामिल डीएमके के मंत्री इस्तीफा दे सकते हैं। गुरुवार को डीएमके की एक बैठक होने वाली है, जिसमें इस बारे में फैसला लिया जा सकता है।  सूत्रों के मुताबिक डीएमके के मंत्री सरकार से अलग होंगे, लेकिन पार्टी सरकार को बाहर से समर्थन देती रहेगी। पार्टी केंद्र सरकार पर दबाव बनाने के लिए ऐसा कदम उठा सकती है।  पिछले कुछ दिनों में डीएमके के दो बड़े नेताओं के खिलाफ कार्रवाई हुई है। पूर्व टेलीकाम मंत्री ए राजा और पार्टी प्रमुख करुणानिधि की बेटी कनिमोई दोनों तिहाड़ जेल में बंद हैं।  दोनों का नाम 2 जी घोटाले में आया है। इनके अलावा पार्टी के एक और मंत्री दयानिधि मारन से भी 2 जी घोटाले के मामले में पूछताछ हो सकती है।